|  |  |
| --- | --- |
| Ainekood IFI6218.DT | NIMETUS Digihumanitaaria tehnoloogiad  |
| Maht EAP 4 | Kontakttundide maht: 56 | Õppesemester: S | Arvestus |
| Eesmärk: | Luua eeldused humanitaariavaldkonna suundade juures digitehnoloogiliste abivahendite kasutamiseks ja nende loomiseks. Luua eeldused praktiliste algoskuste kujunemiseks programmeerimise valdkonnas. |
| Aine lühikirjeldus:(sh iseseisva töö sisu kirjeldus vastavuses iseseisva töö mahule) | Tekstiredaktorite võimalused lähtetekstidest ülevaate saamiseks ning nende ülevaatlikumaks kohendamiseks. Välistest allikatest saabunud tekstide ja muude andmete puhastamine mugavamaks töötluseks. Veebikeskkonnast struktuurse andmestiku kopeerimine wget-i abil ja saabunud failide töötlemine. Regulaaravaldiste kasutamine asenduskäskude juures. Tabelarvutussüsteemide vahendid ülevaadete ja kokkuvõtete loomiseks. Makrode koostamine sagedaste lühikeste tegevuste automatiseerimiseks. Makrod töölaua- ning veebipõhise kontoritarkvara juures. Andmebaasisüsteemide ülesehitus. Relatsioonilisel kujul andmed ning nendest kokkuvõtete tegemine. Andmete järjestamine, filtreerimine, grupeerimine, tulemuste arvutamine üksikridade ning gruppide kaupa. Andmetabelite sidumine, päringud seotud tabelitest. Programmeerimise põhimõisted ja -tõed. Tekstilistest andmetest seaduspärade leidmine programmeerimise vahenditega. Tekstide, andmestike ja programmikoodi eraviisiline ja ühine koostamine versioonihaldussüsteemi (nt git) abil. Semantiline veeb: semantilise veebi arendamise tehnoloogiad. |
| Õpiväljundid: | TeadmisedTeab õpingutes ja tulevases töös rakendatavaid põhilisi digitehnoloogilisi meetodeid ja tarkvara.OskusedOskab neid teadlikult ja eesmärgipäraselt kasutada, valides konkreetse uurimusliku (lingvistilise, kultuurilise, ajaloolise, sotsiaalse jms) või rakendusliku ülesande lahendamiseks optimaalsed meetodid ja programmid ning kohandades neid kitsamatel eesmärkidel. Oskab programmeerimiskeeles kirja panna põhilisi algoritme ja kasutada neid info otsimiseks ja automaatseks töötlemiseks.  |
| Hindamismeetodid: | ArvestusArvestuse saamiseks aines tuleb koostada ja õppejõule ette näidata ning seletada tundides kavas olnud tehnilised lahendused ning osaleda seminaril.Täpsem kirjeldus kursuse lehel [http://minitorn.tlu.ee/~jaagup/kool/java/kursused/18/dt/juht.html](http://minitorn.tlu.ee/~jaagup/kool/java/kursused/17/dt/juht.html) |
| Õppejõud: | Jaagup Kippar |
| Ingliskeelne nimetus: | Technologies of Digital Humanities |
| Eeldusaine: |  |
| Kohustuslik kirjandus: | Inga Petuhhovi õppematerjalid Pythoni kohta: http://www.cs.tlu.ee/~inga/progbaas/ http://www.cs.tlu.ee/~inga/progbaas/Materjalid/Python\_sissejuhatus\_2011.pdf Jaagup Kippari õppematerjalid XMLi kohta: http://minitorn.tlu.ee/~jaagup/kool/java/loeng/xmlrak/xmlrak.pdf  |
| Asenduskirjandus:(üliõpilase poolt läbi töötatava kirjanduse loetelu, mis katab ainekursuse loengulist osa) | Ainet pole võimalik läbida ainult asenduskirjanduse alusel. Kokkulepped võimalikud varem andmetöötlusega tõsisemalt tegelenud õppuritega. |
| Õppetöös osalemise ja eksamile/arvestusele pääsemise nõuded | Arvestuse kirja saamiseks peab esitama ja kaitsma kõik kodutööd, sooritama kontrolltööd ja arvestustöö ning osalema seminaril. |
| Iseseisva töö nõuded | Veebisaidilt tekstiandmete eraldamine. Suhteliste sageduste ning nende kaudu sarnasuste ja erinevuste leidmine. Temaatilistelt lehtedelt andmete eraldamine töödeldaval kujul. Eri vormingutes andmetest vajaliku eraldamine. Andmete vormindamine tabelarvutuseks sobivaks. Väärtuste teisendamine, kokkuvõtete arvutamine. Olemasolevale relatsioonilisele andmebaasile andmete lisamine, päringute tegemine. Relatsioonilise andmemudeli loomine vastavalt olemasolevatele andmetele, päringud vastavalt vajalikele ülesannetele. Andmeid mugavamalt kättesaadavamaks tegevate väikeste programmilõikude koostamine ajalooandmete, kartograafiaandmete, folkloristika, muusika ja keeleteaduse näidetel. Arvestustööks ühe valdkonna raames eri allikatest kogutud andmete põhjal valmistarkvara ning oma abiprogrammide abil tehtud illustreerivad võrdused. Täpsemad kirjeldused ja täiendused ilmuvad semestri käigus kursuse lehele |
| Eksami hindamiskriteeriumid või arvestuse sooritamiseks vajalik miinimumtase  | Hindamiskriteeriumid, millest hindamisel lähtutakse:TeadmisedArvestatud: Teab õpingutes ja tulevases töös rakendatavaid põhilisi digitehnoloogilisi meetodeid ja tarkvara. Oskab neid teadlikult ja eesmärgipäraselt kasutada, valides konkreetse uurimusliku (lingvistilise, kultuurilise, ajaloolise, sotsiaalse jms) või rakendusliku ülesande lahendamiseks optimaalsed meetodid ja programmid ning kohandades neid kitsamatel eesmärkidelOskusedArvestatud: Oskab mitmesuguseid andmeid edaspidiseks mugavamaks kasutamiseks ette valmistada nii tekstiredaktori käskude, tabelarvutuse avaldiste kui programmeerimiskeele kaudu. Oskab programmeerimiskeeles kirja panna põhilisi algoritme ja kasutada neid info otsimiseks ja automaatseks töötlemiseks.  |
| Informatsioon kursuse sisu kohta, kursuse jaotumine teemade kaupa sh kontakttundide ajad | Läbitavad teemad nädalate või loengute kaupa. 04.09 Veebilehestikuga süstemaatiline tutvumine, tekstiliste andmete eraldamine ja puhastamine, soovitud väärtuste leidmine, kokku lugemine07.09 Tabelarvutuse võimaluste meelde tuletamine. Veebilehestikust saadud andmete kasutamine tabelarvutuses.11.09 Regulaaravaldised, nende abil andmete eraldamine tekstist14.09 Programmeerimise võimalused Pythoni näitel18.09 Muutujad, avaldised, failide kasutamine21.09 Tingimuslaused, massiivid, tekstitöötluskäsud25.09 Kordused, nende kasutamine failide töötlemisel28.09 Pandas-paketi võimalused andmete töötlemisel02.10 Kokkuvõtlikud päringud andmetest. Järjestamine, filtreerimine ja võrdlemine. Arvutamine gruppide kaupa. 05.10 Jooniste koostamine matplotlibi abil09.10 Jooniste abil andmete ülevaatlikkuse suurendamine ja kokkuvõtete illustreerimine12.10 Teksti andmete leidmine estnltk abil16.10 Tekstifaili uuring Linuxi käsureavahendite abil19.10 Tutvus MySQLiga, käsud ühe tabeli juures30.10 Tabelite ühendamine, päringud mitmest tabelist02.11 Filmibaasi struktuuriga tutvumine06.11 Pikemad päringud filmibaasist09.11 SQL-päringute tulemuste hilisem töötlemine Pythonis13.11 Alampäringud, keerukamate kokkuvõtete tegemine16.11 Veebilehtede koostamine, HTML20.11 Päringute tulemuste kuvamine veebilehele23.11 Kasutaja andmete kasutamine päringutes27.11 Tõenäosuste arvutamine ja võrdlemine andmerühmades30.11 Avastatud seaduspärade esitamine arvuliselt ja graafiliselt04.12 Kontrolltöö07.12 Kontrolltöö11.12 Seminar14.12 Võimaluste ülevaade, järelvastamine |
|  |  |

|  |  |
| --- | --- |
| Õppeainet kureeriv üksus: | Digitehnoloogiate instituut |
| Kursuseprogrammi koostaja  |  |
| Allkiri: |  |
| Kuupäev: |  |

Kursuseprogramm registreeritud akadeemilises üksuses

|  |  |
| --- | --- |
| Kuupäev |  |
| Õppeassistendi nimi |  |
| Allkiri |  |